Pühapäev oli Bordeaux-is. Rongiga on see 40 minutit, nii et  arvatavasti ei jää see esimene külastus kindlasti viimaseks. Linna kohta nii palju, et see oli päikseliselt mõnus ja rahulik. Rahulik seepärast, et nimelt on pühapäeval kõik poed suletud terve päeva ning Bordeaux-is oli kogu kesklinna ala suletud ka autodele, nii et selline tunne oli, nagu kõik inimesed oleksid koos liiklusega kuhugi ära kadunud. Minule meeldis see linn väga. Mõnedele (minu emale), mitte nii palju, sest tänaval vedelevad paberid ning muu praht tegid selle tema jaoks räpaseks linnaks (ehk  siis tegelikult pigem keskmisest puhtamaks Euroopa linnaks), kuigi tõsi, võrdluses Tallinnaga jääb see korra poolest ehk tõesti alla. (Aga ei ole palju linnasid, mis ei jääks). Ja ei ole nii palju ka neid, keda suitsukonid ja paberid tänaval väga häiriksid.